નવી દિલ્હી: નોટબંધી બાદ આગામી દિવસોમાં હવે બેન્કોને તેમના તરફથી આપવામાં આવતી વિવિધ લોન પરના વ્યાજદરમાં ઘટાડો કરવો પડશે. છેલ્લાં બે ‍વર્ષથી વ્યાજદર ઘટાડવા આનાકાની કરનારી બેન્કોએ હવે ફરજિયાત વ્યાજદર ઘટાડવા પડશે. નોટબંધીના ૧૩ દિવસ બાદ તમામ બેન્કોમાં જમા થયેલી રકમમાં અનેકગણો વધારો થયો છે. તેથી સરકાર હવે ગ્રાહકોને ઓછા વ્યાજદરથી લોન આપીને તેનો લાભ ગ્રાહકોને આપવા માગે છે અને આ માટે સરકારે તમામ સરકારી બેન્કોને હોમ લોન સહિત અન્ય લોનના વ્યાજદરમાં ઘટાડો કરવા આદેશ આપ્યો છે.